**STUDENTO PROFESINIO PRAKTINIO MOKYMO SUTARTIS Nr.**

20   m.          d.

Vilnius

**Vilniaus universitetas** (toliau – aukštoji mokykla), atstovaujamas **prodekanės** **doc. dr. Romos Adomaitienės**, veikiančios pagal Vilniaus universiteto Rektoriaus išduotą įgaliojimą Nr. RI-276, ir **(institucijos, įmonės, priimančios atlikti praktiką, pavadinimas)** (toliau – institucija, įmonė), atstovaujama **(vardas ir pavardė, pareigos)**, veikiančio pagal **(institucijos įsakymas)**, bei bakalauro **nuolatinių (pokoleginių)** studijų **Vadybos ir verslo administravimo** programos **4** kurso studentas(-ė) **(studento(-ės) vardas, pavardė)**, gimęs(-usi) **(gimimo data)**, gyvenantis(-i) **(nuolatinės gyvenamosios vietos adresas)**, vadovaudamiesi Lietuvos Respublikos teisės aktais, sudaro šią sutartį:

**I. BENDROSIOS NUOSTATOS**

1. Ši sutartis sudaroma visam profesinės praktikos (toliau – praktika) institucijoje, įmonėje laikotarpiui.

2. Studentas atlieka praktiką pagal aukštosios mokyklos parengtą praktikos programą. Vadovaujantis praktikos programa šioje sutartyje nurodoma:

2.1. **Praktikos tikslas** – įtvirtinti, patobulinti ir praplėsti studijų metais suformuotas (įgytas) žinias, kompetencijas ir išugdyti praktinės profesinės veiklos gebėjimus verslo valdymo ir organizacijų vadybos srityse.

2.2. **Praktikos turinys**:

* Pristatyti įmonę/instituciją, kurioje atlikta praktika: apibūdinti įmonės/institucijos/padalinio veiklą, struktūrą, ūkio sektorių/rinką, konkurencinę aplinką, pagrindinius veiklos rezultatus.
* Atlikti ir pristatyti praktikos vadovo nurodytas arba pasirinktas (ir su VU praktikos vadovu suderintas) konkrečias užduotis, apibendrinti jų rezultatus ir pateikti išvadas. Praktikos užduotys turi būti susijusios su Vadybos studijų programos siekiniais.
* Aptarti, kokios žinios ir įgūdžiai, įgyti verslo valdymo ir organizacijų vadybos studijų metu, buvo panaudoti atliekant praktikos užduotis.
* Pateikti kritišką vertinimą, suformuluoti išvadas ir konkrečius pasiūlymus pagrįstiems verslo valdymo ar atskiriems organizacijų vadybos sprendimams priimti.

2.3. Praktikos trukmė – praktika prasideda **2022 m. vasario mėn. 4 d.** ir baigiasi **2022 m. gegužės mėn. 1 d.**

**II. AUKŠTOSIOS MOKYKLOS TEISĖS IR ĮSIPAREIGOJIMAI**

3. Aukštoji mokykla įsipareigoja:

3.1. Užtikrinti studento, siunčiamo atlikti praktikos, būtiną praktikai teorinį ir praktinį parengimą;

3.2. Kontroliuoti studento praktikos eigą ir prireikus kartu su institucijos, įmonės atsakingais darbuotojais (arba valstybės institucijos atsakingais valstybės tarnautojais) operatyviai spręsti iškilusias problemas suteikiant studentui reikalingą pagalbą;

3.3. Parengti praktikos planą ir jį suderinti su institucijos, įmonės praktikos vadovu;

3.4. Skirti praktikos vadovą – aukštosios mokyklos dėstytoją.

4. Aukštoji mokykla turi teisę atšaukti studentą iš praktikos, jeigu:

4.1. Institucija, įmonė studento praktikai nesuteikia praktikos atlikimo vietos pagal studijų programą;

4.2. Studentas padaro praktikos drausmės pažeidimų;

4.3. Studentui yra skiriamas atlikti vien tik nekvalifikuotas darbas.

**III. INSTITUCIJOS, ĮMONĖS TEISĖS IR ĮSIPAREIGOJIMAI**

5. Institucija, įmonė įsipareigoja:

5.1. Suteikti studentui praktinio mokymo vietą **(praktinio mokymo vietos pavadinimas ir adresas)**, aprūpinti jį praktinio mokymo užduotimis, šioms užduotims atlikti reikiamais dokumentais, neatitraukti studento nuo praktinio mokymo užduočių atlikimo;

5.2. Užtikrinti, kad studentui būtų paskirtas kompetentingas institucijos, įmonės praktikos vadovas;

5.3. Organizuoti būtinus darbuotojų saugos ir sveikatos bei priešgaisrinės saugos instruktažus;

5.4. Vadovaujantis institucijoje, įmonėje veikiančiais darbo tvarkos ir sąlygų nuostatais, užtikrinti studentui darbuotojų saugos ir sveikatos bei higienos normas atitinkančias darbo sąlygas;

5.5. Vykdyti studento praktikos apskaitą; pasibaigus praktikai, pateikti atsiliepimą apie studento atliktą praktiką ir jos rezultatus;

5.6. Informuoti aukštąją mokyklą apie praktikos drausmės pažeidimus, studento neatvykimą į praktiką.

6. Institucija, įmonė turi teisę leisti studentui savarankiškai, be praktikos vadovo pagalbos, atlikti jam pavestas funkcijas gaminant prekinę produkciją arba teikiant mokamas paslaugas tik tais atvejais, jeigu institucija, įmonė sudaro su studentu laikinąją darbo sutartį teisės aktų nustatyta tvarka.

**IV. STUDENTO TEISĖS IR ĮSIPAREIGOJIMAI**

7. Studentas įsipareigoja:

7.1. Stropiai vykdyti praktinio mokymo užduotis; neatvykus į praktiką institucijoje, įmonėje, nedelsiant pranešti apie tai praktikos vadovui, nurodyti priežastį, o ligos atveju – pateikti gydytojo pažymą;

7.2. Laikytis institucijos, įmonės nuostatų (įstatų) ir darbo tvarkos taisyklių pagal darbo tvarkos ir sąlygų nuostatus, laikyti paslaptyje institucijos, įmonės komercines ir kitas paslaptis, jei praktikos metu gaus slaptų ar nepageidaujamų platinti duomenų bei techninių dokumentų;

7.3. Tausoti institucijos, įmonės turtą, už padarytą materialinę žalą atsakyti įstatymų nustatyta tvarka;

7.4. Laikytis darbuotojų saugos ir sveikatos bei priešgaisrinės apsaugos taisyklių reikalavimų;

7.5. Parengti praktikos ataskaitą.

8. Studentas turi teisę:

8.1. Gauti iš aukštosios mokyklos praktikos programą bei visą informaciją, susijusią su praktikos atlikimu;

8.2. Gauti iš institucijos, įmonės praktikos užduotį (užduotis), darbuotojų saugos ir sveikatos bei kitas praktikai atlikti reikalingas priemones.

**V. BAIGIAMOSIOS NUOSTATOS**

9. Ši sutartis gali būti pakeista tik rašytiniu visų šalių susitarimu. Sutarties pakeitimai yra neatsiejama šios sutarties dalis.

10. Ši sutartis gali būti nutraukiama:

10.1. Jei studentas pašalinamas iš aukštosios mokyklos teisės aktų nustatyta tvarka;

10.2. Jei studentas šiurkščiai pažeidžia institucijos, įmonės nuostatus (įstatus) ir darbo tvarkos taisykles;

10.3. Šalių susitarimu.

11. Sutarties šalis praneša kitoms sutarties šalims apie sutarties nutraukimą ne vėliau kaip prieš **5** darbo dienas.

12. Visi ginčai, kurių sutarties šalys negali išspręsti geranoriškai ir susitardamos, sprendžiami Lietuvos Respublikos teisės aktų nustatyta tvarka.

13. Ši sutartis įsigalioja nuo **2022 m. vasario 4 d.** ir galioja iki praktikos atlikimo ir visų kitų įsipareigojimų pagal šią sutartį įvykdymo.

14. Ši sutartis sudaryta trimis egzemplioriais, turinčiais vienodą teisinę galią, po vieną kiekvienai sutarties šaliai.

**ŠALIŲ REKVIZITAI**

|  |  |
| --- | --- |
| **Aukštoji mokykla:**  Vilniaus Universitetas  Universiteto g. 3,  LT-01513 Vilnius  Įmonės kodas 211950810  PVM kodas LT 119508113  VU Ekonomikos ir verslo administravimo fakultetas Saulėtekio al. 9, II rūmai  LT-10222 Vilnius | **Studentas:**  (studento(-ės) vardas, pavardė, telefono numeris, el. paštas)  **Institucija, įmonė:**  (institucijos, įmonės, priimančios atlikti praktiką, pavadinimas, adresas, institucijos kodas)  **Institucijos praktikos vadovas:**  (papildomai nurodoma – praktikos vadovo pareigos, vardas, pavardė, pareigos, telefono numeris, el. paštas) |

**ŠALIŲ PARAŠAI**

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

(VU EVAF prodekanė) (institucija, įmonė) (studentas)